pythainlp/thai-wiki-dataset-v4 huggingface dataset:
ย่วนหรงกวงกุยเซียงกั่ง

"ย่วนหรงกวงกุยเซียงกั่ง "(ยุน หวิ่ง กวอง กวัย เฮิง ก๋ง)"" (Jyutping: "jyun6 wing4 gwong1 gwai1 hoeng1 gong2"; Cantonese Yale: "Yuhn Wìhnggwōng Gwāi Hēunggóng;" "ขอความรุ่งเรืองจงมาสู่ฮ่องกง") เป็นเพลงปลุกใจในภาษาจีนกวางตุ้ง เนื้อร้องและทำนองประพันธ์โดยนักดนตรีที่ใช้นามสมมติว่า "Thomas dgx yhl" ร่วมกับพลเมืองเครือข่ายชาวฮ่องกงจากฟอรัม LIHKG ในระหว่าง การประท้วงในฮ่องกง พ.ศ. 2562 เพลงดังกล่าวยังขับร้องอย่างแพร่หลายในฐานะเพลงประจำกลุ่มผู้ประท้วง และบางส่วนถึงกับเรียกเพลงดังกล่าวว่าเป็น "เพลงชาติแห่งฮ่องกง" อีกด้วย
นับตั้งแต่มีการชุมนุมประท้วงในฮ่องกงได้ปะทุขึ้นในช่วงต้นเดือนมิถุนายน พ.ศ. 2562 ได้มีบทเพลงที่แสดงถึงประชาธิปไตย เข่นเพลง "ดูยูเฮียร์เดอะพีเพิลซิง?" จากภาพยนตร์เพลง "เล มิเซราบล์" ต่อมามีการปรับเปลี่ยนในบทเพลงโดยผู้ประท้วงต่าง ๆ กลุ่ม เพื่อสร้างกำลังใจของผู้ประท้วงและสร้างความสามัคคีด้วย นับแต่ที่บทเพลงนี้ได้รับการเผยแพร่ออกไป ได้มีการขับร้องขึ้นเป็นบทเพลงปลุกใจหรือในฐานะ "เพลงชาติใหม่ของฮ่องกง" อย่างไม่เป็นทางการ ซึ่งจะใช้เป็นบทเพลงประจำ มีการเริ่มตระเวนร้องตามห้างสรรพสินค้ารอบเมือง รวมถึงการแข่งขันฟุตบอล นอกจากนี้ยังได้มีการขับร้องเป็นภาษาอังกฤษและภาษาอื่น ๆ อีกเป็นจำนวนมาก
การขับร้องในที่สาธารณะ.
เพลงนี้ถูกนำไปขับร้องหลายครั้งโดยชาวฮ่องกงในที่สาธารณะทั่วเมือง เมื่อวันที่ 6 กันยายน พ.ศ. 2562 ประชาชน 200 คนเข้าร่วมการประท้วงโดยการนั่งที่สถานีพรินซ์เอดเวิร์ด โดยเรียกร้องให้เอ็มทีอาร์ ส่งภาพเหตุการณ์ทำร้ายผู้โดยสารที่ดำเนินการโดยตำรวจเมื่อวันที่ 31 สิงหาคม นอกจากการป่าวร้องคำขวัญแล้ว ผู้ประท้วงยังได้ร้องเพลงนี้และเพลง "ดูยูเฮียร์เดอะพีเพิลซิง?" ต่อมาในวันที่ 9 กันยายน ผู้ประท้วงประมาณร้อยคนร้องเพลงนี้ร่วมกันที่อาคารซิตีพลาซา  วันที่ 10 กันยายน ผู้ชมการแข่งขันฟุตบอลชาวฮ่องกงร้องเพลงนี้ในระหว่างการแข่งขันฟุตบอลโลกรอบคัดเลือกระหว่างฮ่องกงกับอิหร่าน และแสดงอาการไม่พอใจต่อเพลงชาติจีน ในเวลา 20:31 น. ของคืนเดียวกันเพลงนี้ถูกร้องในที่สาธารณะโดยกลุ่มคนจำนวนมากที่ห้างสรรพสินค้ากว่าสิบแห่งทั่วฮ่องกง โดยกล่าวถึงการโจมตีของตำรวจเมื่อวันที่ 31 สิงหาคม และคำตัดสินของคณะกรรมาธิการสามัญประจำสภาประชาชนแห่งชาติ (NPCSC) ที่ประกาศ ณ วันที่ 31 สิงหาคม พ.ศ. 2557 ซึ่งกำหนดขอบเขตสำหรับการเลือกตั้งหัวหน้าฝ่ายบริหารและการเลือกตั้งสภานิติบัญญัติในเขตปกครองพิเศษฮ่องกง ในวันที่ 11 กันยายน ผู้คนราว 100 คนร่วมกันร้องเพลงนี้ในการชุมนุมเพื่อไว้อาลัยผู้ประท้วงหญิงซึ่งฆ่าตัวตายโดยกระโดดจากอพาร์ตเมนต์ในเมืองฝันเหล็ง  นักเรียนประมาณ 500 คนจากโรงเรียนมัธยม 10 แห่งในเขตกุ๊นถ่อง, เจิ่งกวันโอ่ และเก๋าหล่งเส่ง ได้ร้องเพลงนี้และจัดขบวนโซ่มนุษย์ขึ้น ในคืนนั้นผู้คนราว 1,000 คนร้องเพลงนี้ร่วมกันในห้างสรรพสินค้านิวทาวน์พลาซา  ในเขตซาถิ่น โดยมีผู้คนจำนวนมากร้องเพลงนี้ในห้างสรรพสินค้าอื่น ๆ ทั่วฮ่องกงเช่นกัน
เนเฟอร์เนเฟรูเร

เนเฟอร์เนเฟรูเร (มีพระชนม์ชีพในช่วงศตวรรษที่ 14 ก่อนคริสตกาล) เป็นเจ้าหญิงชาวอียิปต์โบราณจากราชวงศ์สิบแปดแห่งอียิปต์โบราณ พระองค์เป็นพระราชธิดาพระองค์ที่ห้าในหกพระองค์ที่เป็นที่รู้จักในฟาโรห์อเคนาเทนกับพระนางเนเฟอร์ติติ
พระราชวงศ์.
พระนามของพระองค์มีความหมายว่า "ความงามของความงามแห่งเร" หรือ "ความอันเป็นที่สุดแห่งเร" พระองค์ประสูติในช่วงหรือก่อนปีที่ 8 แห่งการครองราชย์ของพระบิดาในเมืองอเคนาเทน (ในปัจจุบันคือเมืองอาร์มานา) พระองค์มีพระภคินีสี่พระองค์คือ พระนางเมริทอาเตน, เจ้าหญิงเมเคตอาเตน, พระนางอังค์เอสเอนปาอาเตน และเจ้าหญิงเนเฟอร์เนเฟรูอาเตน ตาเชริท และมีพระขนิษฐาอีหนึ่งพระองค์คือ เจ้าหญิงเซเตเพนเร
ประวัติ.
หลักฐานชิ้นแรกที่ปรากฏพระองค์อยู่ภาพจิตรกรรมบนผนังพระราชวังในเมืองอาร์มานา โดยพระองค์กำลังประทับนั่งบนหมอนร่วมกับเจ้าหญิงเนเฟอร์เนเฟรูอาเตน ตาเชริท ซึ่งวาดในปีที่ 9 แห่งการครองราชย์ของฟาโรห์อเคนาเทน ซึ่งเป็นภาพจิตรกรรมที่มีเชื้อพระวงศ์หลายพระองค์ รวมถึงเจ้าหญิงเซเตเพนเร
พระองค์ปรากฏบนภาพสลักหินดูร์บาร์ ซึ่งสร้างในปีที่ 12 แห่งการครองราชย์ของฟาโรห์อเคนาเทนอยูภายในหลุมฝังศพของนักบวชชั้นสูงนามว่า เมริเรที่ 2 ในเมืองอาร์มานา โดยเป็นภาพที่ฟาโรห์อเคนาเทนกับพระนางเนเฟอร์ติติกำลังรับของขวัญที่มาจากดินแดนต่างๆ และมีพระราชธิดาสามพระองค์ยืนอยู่ข้างหลังมีเจ้าหญิงเนเฟอร์เนเฟรูอาเตน ตาเชริท และพระองค์ที่กำลังอุ้มตัวเนื้อทรายในแขนขวาและในมือซ้ายกำลังถือดอกบัว และเจ้าหญิงเซเพนเรกำลังอุ้มตัวเนื้อทรายเหมือนกัน
การสิ้นพระชนม์และการฝังพระศพ.
พระองค์อาจจะสิ้นพระชนม์ในปีที่ 13 หรือปีที่ 14 แห่งการครองราชย์ของพระบิดา อาจจะมีสาเหตุโรคระบาดซึ่งกำลังระบาดทั่วอียิปต์ในช่วงนั้น พระองค์ได้หายไปจากภาพสลักหนึ่งและพระนามของพระองค์ถูกฉาบไว้ในภาพสลักอื่นๆ ในสุสานหลวงในเมืองอาร์มานา จะมีความเฉพาะเจาะจงบนผนัง ซี ของห้องสุสานหลวงอัลฟ่า พระนามของพระองค์ถูกกล่าวถึงในหมู่เจ้าหญิงทั้งห้าพระองค์ (ยกเว้นพระนามของเจ้าเซเตเพนเรซึ่งเป็นไปได้ว่าจะสิ้นพระชนม์ในเวลานี้) แต่ถูกฉาบด้วยปูนปลาสเตอร์ บนกำแพง บี ของห้องสุสานหลวงแกมมา พระองค์ได้หายไปจากภาพสลัก ซึ่งปรากฏพระบิดามารดาและพระภคินีสามพระองค์คือ พระนางเมริทอาเตน, พระนางอังค์เอสเอนปาอาเตน และเจ้าหญิงเนเฟอร์เนเฟรูอาเตน ตาเชริท ซึ่งกำลังไว้ทุกข์ให้แก่เจ้าหญิงเมคตอาเตน และสามารถสันนิษฐาพระองค์มีแนวโน้มที่จะสิ้นพระชนม์ไม่นานก่อนที่จะตกแต่งห้องนี้เสร็จ มีความเป็นไปได้ว่าพระองค์ฝังอยู่ในห้องของสุสานหลวงจริงๆ
พระองค์อาจจะถูกฝังในสุสานหมายเลข 29 ในเมืองอาร์มานา ทฤษฎีนี้มีหลักฐานช่วยสนับสนุนคือหูจับไหแอมโฟรา (ไหทรงสูงจากรีก) ที่มีพระนามของพระองค์อยู่ในสุสานหมายเลข 29ถ้าพระองค์ถูกฝังในสุสานหมายเลข 29 จริง นี่อาจจะหมายถึงสุสานหลวงถูกผนึกไว้แล้วในเวลาที่ฝังศพของพระองค์และพระองค์อาจจะสิ้นพระชนม์หลังจากการสวรรคตของพระบิดา
หลักฐานเกี่ยวข้องกับพระองค์.
ฝาของกล่องใบเล็กๆ ที่มีรูปของพระองค์ถูกพบอยู่ท่ามกลางสมบัติของฟาโรห์ทุตอังค์อามุน มันแสดงให้เห็นว่าเจ้าหญิงหมอบคลึงด้วยนิ้วมือกดลงไปที่ปากของพระองค์ราวกับเด็กเล็ก มักจะปรากฏบนชื่อของฝาคำว่า "เร" ในพระนามของพระองค์ถูกเขียนแบบออกเสียงแทนด้วยจุดวงกลมปกติ
วิ่ง! เมลอส วิ่ง!

"วิ่ง! เมลอส วิ่ง!"  เป็นเรื่องสั้นของญี่ปุ่น ประพันธ์โดยโอซามุ ดาไซ ตีพิมพ์ในปี ค.ศ. 1940 ได้กลายมาเป็นบทอ่านในแบบเรียนที่แพร่หลายในโรงเรียนของญี่ปุ่น
"วิ่ง! เมลอส วิ่ง!" เป็นเรื่องราวที่ดัดแปลงมาจากลำนำนิทานของฟรีดริช ชิลเลอร์เรื่อง "Die Bürgschaft" เล่าเรื่องราวของ Moerus และ Selinuntius (ซึ่งมีการยืมชื่อมาใช้เป็นชื่อตัวละครของดาไซด้วย) อันมีต้นแบบมาจาก Damon และ Pythias ลำนำนิทานของชิลเลอร์มีเรื่องราวอิงจากตำนานกรีกโบราณที่เขียนโดยนักเขียนชาวโรมัน Gaius Julius Hyginus. 
สาระสำคัญอันโดดเด่นของเรื่อง "วิ่ง! เมลอส วิ่ง!" คิอเรื่องของมิตรภาพอันมั่นคง เมลอสที่เป็นตัวละครหลักแม้จะเผชิญกับความยากลำบากก็พยายามอย่างเต็มที่เพื่อช่วยชีวิตเพื่อนของตน และท้ายที่สุดความพยายามของเมลอสก็เกิดผล
จุนอิจิโร ทานิซากิ

จุนอิจิโร ทานิซากิ  เป็นนักเขียนคนสำคัญคนหนึ่งในแวดวงวรรณกรรมญี่ปุ่นสมัยใหม่ ผลงานบางส่วนของทานิซากินำเสนอเรื่องราวความเอื้อฉาวทางเพศและความหลงใหลในกาม ผลงานอื่น ๆ ที่โลดโผนน้อยกว่าแสดงพลวัตของชีวิตครอบครัวในบริบทของการเปลี่ยนแปลงอย่างรวดเร็วในสังคมญี่ปุ่นยุคศตวรรษที่ 20 บ่อยครั้งที่ผลงานของทานิซากิบรรยายในบริบทของการค้นหาเอกลักษณ์ทางวัฒนธรรมที่นำ "วัฒนธรรมตะวันตก" และ "วัฒนธรรมญี่ปุ่น" มาเปรียบเทียบกัน
ทานิซากิเป็นหนึ่งในนักเขียนหกคนที่อยู่ในรายชื่อสุดท้ายของรางวัลโนเบลสาขาวรรณกรรมในปี ค.ศ. 1964 ซึ่งเป็นปีก่อนหน้าปีที่ทานิซากิเสียชีวิต
เทศบาลตำบลคลองตำหรุ

เทศบาลตำบลคลองตำหรุ เป็นองค์กรปกครองส่วนท้องถิ่นประเภทเทศบาลตำบล ตั้งอยู่ในเขตตำบลคลองตำหรุ อำเภอเมืองชลบุรี จังหวัดชลบุรี มีพื้นที่ครอบคลุมพื้นที่หมู่ที่ 1 (บางส่วน), 2-3, 5 (บางส่วน), 6 (บางส่วน) ของตำบลคลองตำหรุ มีเนื้อที่ประมาณ 9.8 ตารางกิโลเมตร มีประชากรในปี พ.ศ. 2561 จำนวน 4,254 คน ห่างจากเทศบาลเมืองชลบุรีประมาณ 10 กิโลเมตร และห่างจากกรุงเทพมหานครประมาณ 54 กิโลเมตร
เทศบาลตำบลคลองตำหรุเดิมมีฐานะเป็นสุขาภิบาล ตั้งชื่อตามตำบล ซึ่งมีชื่อว่า "สุขาภิบาลคลองตำหรุ" โดยประกาศกระทรวงมหาดไทยเมื่อวันที่ 12 กรกฎาคม พ.ศ. 2536 ภายหลังได้เปลี่ยนแปลงเป็นฐานะจากสุขาภิบาลเป็นเทศบาลตำบล เมื่อวันที่ 25 พฤษภาคม พ.ศ. 2542
ที่ตั้งและอาณาเขต.
เทศบาลตำบลคลองตำหรุมีอาณาเขตติดต่อกับพื้นที่ข้างเคียงดังต่อไปนี้
ประชากร.
จากข้อมูลของกรมการปกครอง ประชากรปี พ.ศ. 2561 มีจำนวนทั้งสิ้น 4,254 คน แบ่งเป็นชาย 2,034 คน และเป็นหญิง 2,220 คน มีจำนวนบ้านทั้งหมด 5,960 หลัง สามารถแยกออกเป็นพื้นที่ได้ดังนี้
สฤษฏ์พงษ์ เกี่ยวข้อง

สฤษฏ์พงษ์ เกี่ยวข้อง (เกิด 23 กันยายน พ.ศ. 2503) ชื่อเล่น สุทธิ์ เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดกระบี่ สังกัดพรรคภูมิใจไทย อดีตรองนายกองค์การบริหารส่วนจังหวัดกระบี่ และอดีตประธานหอการค้าจังหวัดกระบี่
ประวัติ.
สฤษฏ์พงษ์ เกิดเมื่อวันที่ 23 กันยายน พ.ศ. 2503 เป็นบุตรของนายม้าว และนางก่ำรั่น เกี่ยวข้อง เป็นลูกพี่ลูกน้องของ
สาคร เกี่ยวข้อง สมาชิกสภาผู้แทนราษฎรจังหวัดกระบี่ ด้านครอบครัว สมรสกับนางเยาวดี เกี่ยวข้อง มีบุตร 3 คน (เสียชีวิต 1 คน)
สำเร็จการศึกษา นิติศาสตรบัณฑิต จากมหาวิทยาลัยรามคำแหง รัฐประศาสนศาสตรมหาบัณฑิต (รัฐประศาสนศาสตร์) จากสถาบันบัณฑิตพัฒนบริหารศาสตร์ รัฐศาสตรมหาบัณฑิต (สื่อสารการเมือง) จากมหาวิทยาลัยเกริก บริหารธุรกิจมหาบัณฑิต (การจัดการทั่วไป) จากมหาวิทยาลัยรามคำแหง และปรัชญาดุษฎีบัณฑิต (รัฐประศาสนศาสตร์) จากมหาวิทยาลัยอีสเทิร์นเอเชีย
การทำงาน.
สฤษฏ์พงษ์ เคยดำรงตำแหน่งสำคัญ คือประธานอนุกรรมการติดตามการปฏิบัติราชการประจำพื้นที่เขต ๑๑ จังหวัดกระบี่ ประธานโครงการพัฒนาผู้ประกอบการธุรกิจอุตสาหกรรมวิสาหกิจขนาดกลางและขนาดย่อม กรรมการสมาคมธุรกิจการท่องเที่ยวจังหวัดกระบี่ กรรมาธิการการอุตสาหกรรม สภาผู้แทนราษฎร กรรมการบริหารสมาคมองค์การบริหารส่วนจังหวัดแห่งประเทศไทย (ฝ่ายวิชาการและฝ่ายปฏิคม) คณะอนุกรรมาธิการการท่องเที่ยวทางบกทางทะเล วุฒิสภา ผู้ชำนาญการสมาชิกสภาผู้แทนราษฎร และประธานหอการค้าจังหวัดกระบี่
งานการเมือง.
สฤษฏ์พงษ์ เริ่มเข้าสู่เส้นทางการเมือง โดยการเป็นสมาชิกสภาองค์การบริหารส่วนจังหวัดกระบี่ (สจ.) ในปี 2530 ก่อนก้าวสู่ตำแหน่งรองนายกองค์การบริหารส่วนจังหวัดกระบี่ ในปี 2555 – 2562
ต่อมาได้เข้าสู่การเมืองระดับชาติ โดยครั้งแรกได้ลงสมัครเป็นสมาชิกสภาผู้แทนราษฎรจังหวัดกระบี่ สังกัดพรรคไทยรักไทย แต่แพ้อาคม เอ่งฉ้วน ครั้งที่สองได้ลงสมัครในนามพรรคพลังประชาชน แต่ได้คะแนนเพียง 19,388 คะแนน และครั้งที่สามลงสมัครเป็นสมาชิกสภาผู้แทนราษฎรจังหวัดกระบี่ เขต 2 ในนามพรรคภูมิใจไทย โดยได้รับคะแนน 41,978 คะแนน ชนะนายสุชีน เอ่งฉ้วน จากพรรคประชาธิปัตย์ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สฤษฏ์พงษ์ ลงสมัครเป็นสมาชิกสภาผู้แทนราษฎรจังหวัดกระบี่ เขต 3 โดยได้รับคะแนน 52,499 คะแนน เอาชนะพิมพ์รพี พันธุ์วิชาติกุล จากพรรคประชาธิปัตย์ 
สมาชิกสภาผู้แทนราษฎร.
นายสฤษฏ์พงษ์ เกี่ยวข้อง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
รากูโงะ

รากูโงะ  เป็นรูปแบบความบันเทิงที่ใช้คำพูดของญี่ปุ่น โดยนักเล่าเรื่องเดี่ยว  นั่งบนเวทีที่เรียกว่า "โคซะ"  ใช้เพียงพัดกระดาษ  และผ้าผืนเล็ก  เป็นอุปกรณ์ และไม่มีการยืนขึ้นมาจากตำแหน่งนั่งบนเบาะรองนั่ง  ศิลปินรากูโงะจะเล่าเรื่องตลก (หรือบางครั้งเป็นเรื่องซึ้งกินใจ) ที่ยาวและซับซ้อน เรื่องราวที่เล่ามักเป็นบทสนทนาระหว่างตัวละครสองคนหรือมากกว่า ความแตกต่างระหว่างตัวละครจะแสดงออกมาผ่านเพียงการเปลี่ยนแปลงของระดับเสียง น้ำเสียง หรือการหันศีรษะเล็กน้อย
ศัพทมูล.
รากูโงะเดิมรู้จักในชื่อ "คารูกูจิ"  การปรากฏของอักษรคันจิที่เก่าแก่ที่สุดที่หมายความถึงการแสดงชนิดนี้มีตั้งแต่ ค.ศ. 1797 แต่เวลานั้นตัวอักษรดังกล่าว (落とし噺) โดยปกติอ่านว่า "โอโตชิบานาชิ" (การพูดที่ตกลง)
ในช่วงกลางยุคเมจิ (ค.ศ. 1868–1912) คำว่า "รากูโงะ" เริ่มมีการใช้เป็นครั้งแรก และกลายมาเป็นคำที่ใช้ทั่วไปในยุคโชวะ (ค.ศ. 1926–1989).
อัตสึชิ นากาจิมะ

อัตสึชิ นากาจิมะ  เป็นนักเขียนชาวญี่ปุ่น
ประวัติ.
นากาจิมะเกิดในกรุงโตเกียว ประเทศญี่ปุ่น บิดาของนากาจิมะเป็นนักวิชาการผู้เชียวชาญเรื่องภาษาจีนโบราณและกระตุ้นความสนใจให้กับลูกชาย นากาจิมะจึงเป็นที่รู้จักจากผลงานบทกวีเรื่องสั้นที่มีฉากหลังเป็นสถานที่ในประวัติศาสตร์อันห่างไกล
นากาจิมะถูกส่งไปเกาะปาเลาในปี ค.ศ. 1941 เพื่อไปสอนภาษาญี่ปุ่น แต่กลับประเทศญี่ปุ่นในปี ค.ศ. 1942 หลังจากป่วยเป็นโรคหอบหืดเรื้อรัง แล้วเสียชีวิตในปีเดียวกันหลังจากติดเชื้อโรคปอดบวม นากาจิมะเขียนผลงานนวนิยายเรื่องสำคัญคือเรื่อง "แสงสว่าง สายลม และความฝัน" อิงจากชีวประวัติของ โรเบิร์ต หลุยส์ สตีเวนสัน และเขียนเรื่องสั้นเกี่ยวกับไมโครนีเซีย นากาจิมะมีผลงานรวมเรื่องสั้นชื่อ "ตำนานใต้แสงจันทร์"
คณะประพันธกรจรจัด

<table class="infobox" style="width: 22em">
</td></tr>
<tr><td colspan=2><table class="mw-collapsible mw-collapsed" style="width:100%;">
<tr><th colspan=2 style="text-align:center;line-height:normal;padding:0.2em 0.2em;">ข้อมูลเพิ่มเติม</th>
</tr>
</td></tr></table>
</table>
คณะประพันธกรจรจัด  เป็นซีรีส์มังงะญี่ปุ่น แต่งเรื่องโดยคาฟกา อาซางืริ และวาดภาพโดยซังโงะ ฮารูกาวะ ตีพิมพ์ในนิตยสาร"ยังเอช" นิตยสารมังงะแนว"เซเน็ง"ของสำนักพิมพ์คาโดกาวะโชเต็ง ตั้งแต่ปี พ.ศ. 2555 เป็นเรื่องราวเกี่ยวกับสมาชิกของ "สำนักงานนักสืบบุโซ" (สำนักงานนักสืบติดอาวุธ) กับความพยายามในการปกป้องโยโกฮามะจากมาเฟีย เรื่องราวส่วนใหญ่เน้นไปที่นาคาจิมะ อัตสึชิ ผู้มีพลังเหนือธรรมชาติเช่นเดียวกับสมาชิกคนอื่น ๆ ในสำนักงาน กับการปฏิบัติภารกิจต่าง ๆ ที่ได้รับมอบหมายจากสำนักงาน มังงะมีลิขสิทธิ์ในประเทศไทยโดยสำนักพิมพ์รักพิมพ์
"คณะประพันธกรจรจัด"ได้รับการดัดแปลงเป็นไลต์โนเวลตีพิมพ์แล้วหลายเล่ม ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ "คณะประพันธกรจรจัด"ได้รับการดัดแปลงเป็นอนิเมะโทรทัศน์โดยสตูดิโอโบนส์ ออกอากาศ 2 ฤดูกาลในปี พ.ศ. 2559 โดยฤดูกาลแรกออกอากาศตั้งแต่เดือนเมษายนถึงมิถุนายน พ.ศ. 2559 ฤดูกาลที่ 2 ออกอากาศตั้งแต่เดือนถึงธันวาคม พ.ศ. 2559 ภาพยนตร์อนิเมะ "คณะประพันธกรจรจัด Dead Apple" เข้าฉายเมื่อวันที่ 3 มีนาคม พ.ศ. 2561 อนิเมะฤดูกาล 3 ออกอากาศตั้งแต่เดือนเมษายนถึงมิถุนายน พ.ศ. 2562 อนิเมะฤดูกาลที่ 4 ออกอากาศตั้งแต่เดือนมกราคมถึงมีนาคม พ.ศ. 2566 อนิเมะฤดูกาลที่ 5 ออกอากาศตั้งแต่เดือนกรกฎาคมถึงกันยายน พ.ศ. 2566
ซีรีส์อนิเมะภาคแยก "คณะประพันธกรจรจัด โฮ่ง!" ออกอากาศตั้งแต่เดือนมกราคมถึงมีนาคม พ.ศ. 2564 ภาพยนตร์คนแสดง "" ออกฉายในประเทศญี่ปุ่นในเดือนมกราคม พ.ศ. 2565
เรื่องย่อ.
เรื่องราวของชายหนุ่มชื่อนาคาจิมะ อัตสึชิ หลังจากอัตสึชิถูกไล่ออกจากสถานเลี้ยงเด็กกำพร้า เขาได้บังเอิญไปหยุดยั้งการฆ่าตัวตายของนักสืบชื่อดาไซ โอซามุเพราะเข้าใจว่าดาไซกำลังจมน้ำในแม่น้ำ หลังจากได้พูดคุยกับดาไซ อัตสึชิจึงได้รู้ว่าตนเองมีพลังเหนือธรรมชาติที่สามารถแปลงร่างเป็นเสือขาวดุร้ายภายใต้แสงจันทร์และเป็นสาเหตุที่สถานเลี้ยงเด็กกำพร้าทรมานเขาและไล่เขาออกไปในอดีต ดาไซชักชวนอัตสึชิเข้าทำงานในสำนักงานนักสืบ ที่นั่นอัตสึชิได้พบกับผู้ใช้พลังพิเศษคนอื่นอีกหลายคนและได้ร่วมในการจัดการกับคดีและเหตุการณ์อันหลากหลายในเมืองโยโกฮาม่าอันเต็มไปด้วยผู้มีพลังเหนือธรรมชาติ อัตสึชิกลายเป็นเป้าหมายของสมาชิกของพอร์ตมาเฟีย โดยเฉพาะอาคุตางาว่า ริวโนะสุเกะ อดีตลูกศิษย์ของดาไซ เพราะอัตสึชิถูกตั้งค่าหัวไว้ในตลาดมืด
การพัฒนา.
มังงะมีต้นกำเนิดมาจากความคิดของคาฟกา อาซางิริที่จะรวมนักประพันธ์ชื่อดังหลายคนมาวาดเป็นคนหนุ่มสาวที่มีพลังเหนือธรรมชาติ
ทรีฮาโลส

ทรีฮาโลส  หรือ ทรีมาโลส (tremalose) หรือ ไมโคส (mycose) เป็นคาร์โบไฮเดรตลักษณะของแข็งสีขาวไม่มีกลิ่น มีสูตรเคมีคือ C12H22O11 มีน้ำหนักโมเลกุล 378.32 g/mol ทรีฮาโลสถูกค้นพบในปี ค.ศ. 1832 โดยเอช. เอ. แอล. วิกเกอส์ ก่อนที่ในปี ค.ศ. 1859 มาร์เซลแล็ง แบร์เธโลจะสกัดทรีฮาโลสจากทรีฮาลา สารรสหวานที่ได้จากรังไหมของด้วงงวง
ทรีฮาโลสเป็นไดแซ็กคาไรด์ที่มีพันธะไกลโคซิดิกเชื่อมตรงกลางระหว่างโมเลกุลกลูโคส 2 โมเลกุล พันธะนี้เป็นพันธะโคเวเลนต์ประเภทหนึ่งที่เชื่อมหมู่ฟังก์ชันเฮมิอะซีทัลให้ครบวง ทำให้ไม่มีหมู่ฟังก์ชันไหนกลายสภาพเป็นตัวรีดิวซ์ จึงทำให้ทรีฮาโลสทนต่อความร้อนและกระบวนการไฮโดรไลซิส รวมถึงสามารถคงสภาพส่วนประกอบอื่นในผลิตภัณฑ์ได้ สิ่งมีชีวิตหลายชนิดตั้งแต่แบคทีเรีย เห็ดรา พืชและสัตว์ไม่มีกระดูกสันหลังสามารถสังเคราะห์ทรีฮาโลสจากกลูโคส และใช้ประโยชน์หลายด้าน เช่น แมลงใช้ทรีฮาโลสเป็นแหล่งพลังงาน ขณะที่พืชสกุล "Selaginella" ใช้ทรีฮาโลสในการปกป้องและฟื้นฟูตัวเองในภาวะขาดอาหารหรือสภาพอากาศไม่อำนวย สิ่งมีชีวิตส่วนใหญ่สามารถย่อยทรีฮาโลสให้กลายเป็นกลูโคสด้วยเอนไซม์ทรีฮาเลสในลำไส้เล็ก ภาวะขาดเอนไซม์ทรีฮาเลสในมนุษย์ถือเป็นสิ่งผิดปกติ แต่อาจพบได้ในชาวอินูอิตในกรีนแลนด์ประมาณ 10–15% ของประชากรทั้งหมด
เดิมการสกัดทรีฮาโลสเพื่อใช้ประโยชน์เป็นสิ่งที่ทำได้ยากและมีราคาสูง จนกระทั่งราวปี ค.ศ. 2000 บริษัทฮายาชิบาระค้นพบวิธีการสกัดทรีฮาโลสจากแป้ง ทรีฮาโลสใช้เตรียมอาหารแช่แข็งเนื่องจากมีคุณสมบัติลดจุดเยือกแข็ง และใช้เป็นส่วนประกอบร่วมกับกรดไฮยาลูโรนิกในน้ำตาเทียม
เจ้าหญิงมาเรีย เทเรเซียแห่งทวร์นและทักซิส (ประสูติ ค.ศ. 1980)

เจ้าหญิงมาเรีย เทเรเซียแห่งทวร์นและทัคซิส (ประสูติ ค.ศ. 1980)  ประสูติเมื่อวันที่ 28 พฤศจิกายน 2523 เป็นพระธิดาใน โยฮันเนิส เจ้าชายที่ 11 แห่งทวร์นและทัคซิส และ โกลรีอา เจ้าหญิงแห่งทวร์นและทัคซิส เป็นพระภคินีพระองค์ใหญ่ใน อัลแบร์ท เจ้าชายที่ 12 แห่งทวร์นและทัคซิส หลังการสิ้นพระชนม์ของพระบิดา พระองค์ พระขนิษฐาและพระอนุชา ได้ร่วมกันเป็นผู้รับมรดก และร่วมเป็นเจ้าของที่ดินจำนวน 36,000 เฮตาร์ ครอบครัวของพระองค์เป็นเจ้าของที่ดินชนบทที่ใหญ่ที่สุดในเยอรมัน พระองค์เป็นพระปนัดดาใน เจ้าชายมิเกล ดยุกแห่งบรากันซา พระราชโอรสใน พระเจ้ามีแกลแห่งโปรตุเกส
เสกสมรส.
พระองค์ทรงเสกสมรสกับ ฮิวโก วิลสัน เมื่อวันที่ 13 กันยายน 2557 มีพระธิดาคือ
กรรตุวาจก

กรรตุวาจก [กัดตุวาจก, กันตุวาจก]  เป็นหน่วยสร้างวาจกที่พบได้ในภาษาจำนวนมาก วาจกนี้มีลักษณะไม่แปลกเด่น โดยใช้สกรรมกริยาสำหรับอนุประโยคในกลุ่มภาษากรรตุ–กรรมการก ดังเช่นในภาษาอังกฤษและภาษาในตระกูลอินโด-ยูโรเปียนอื่นส่วนมาก กริยาในภาษาเหล่านี้มักอยู่ในกรรตุวาจกเมื่อประธานเป็นผู้กระทำกริยานั้น ๆ
กรรตุวาจกจะใช้ในอนุประโยคที่แสดงประธานให้เป็นผู้กระทำหลักของกริยา กล่าวคือประธานกระทำตามกริยา อนุประโยคที่ผู้กระทำแสดงแปลกเด่นว่าเป็นประธานในทางไวยากรณ์ เรียกว่า กรรตุอนุประโยค ในทางตรงกันข้าม อนุประโยคที่ประธานเป็นผู้ถูกกระทำเรียกว่า กรรมอนุประโยค และกริยาจะอยู่ในกรรมวาจก ภาษาจำนวนมากมีทั้งกรรตุวาจกและกรรมวาจก ทำให้มีการสร้างประโยคที่ยืดหยุ่นมากขึ้น เนื่องจากทั้งผู้กระทำและผู้ถูกกระทำในประโยคสามารถเป็นประธานได้
ในอนุประโยคที่มีอบุรุษกริยา กริยาจะอยู่ในกรรตุวาจกแต่ไม่เจาะจงผู้กระทำ
ตัวอย่าง.
ในตัวอย่างต่อไปนี้ แสดงประโยคกรรตุวาจกและกรรมวาจกเป็นคู่โดยใช้สกรรมกริยาเดิม
ตราแผ่นดินของสาธารณรัฐคองโก

ตราแผ่นดินของสาธารณรัฐคองโก ประกาศใช้อย่างเป็นทางการเมื่อ ค.ศ. 1960 รื้อฟื้นกลับมาใช้อีกครั้งเมื่อ ค.ศ. 1991. มีลักษณะเป็นรูปพื้นอาร์มสีเหลือง ประกอบคลื่นสีเขียวพาดกลาง ภายในมีรูปสิงโตสีแดงถือคบเพลิงอยู่ภายใต้มงกุฎทอง. มีรูปช้างแอฟริกาประคองโล่. คำขวัญประจำดวงตราปรากฏอยู่ในตำแหน่งล่างสุดของโล่ ประกอบด้วยแถบแพรสีเหลืองและข้อความ "Unité Travail Progrès". ("เอกภาพ การงาน ความก้าวหน้า" บทประสานเสียงท่อนสุดท้ายของเพลงชาติ "ลากงกอแลซ").
อากิโกะ โยซาโนะ

อากิโกะ โยซาโนะ  (7 ธันวาคม ค.ศ. 1878 – 29 พฤษภาคม ค.ศ. 1942) เป็นนามปากกาของนักเขียน นักกวี นักคตินิยมสิทธิสตรี นักสันตินิยม และนักปฏิรูปสังคม ซึ่งมีบทบาทในปลายยุคเมจิตลอดจนถึงยุคไทโชและต้นยุคโชวะของประเทศญี่ปุ่น ชื่อโดยกำเนิดคือ โช โฮ  โยซาโนะเป็นหนึ่งในนักกวีหญิงยุคหลังคลาสสิกที่เป็นที่รู้จักและเป็นที่โต้เถียงมากที่สุดของประเทศญี่ปุ่น
เอ๊กจิ๋ว

เอ๊กจิ๋ว ในภาษาจีนกลางเรียกว่า อี้โจว (益州) เป็นมณฑลของจีนโบราณ มีเมืองหลวงคือเมืองเซงโต๋ ("เฉิงตู") ในมณฑลยังประกอบด้วยเมืองฮันต๋ง ("ฮั่นจง"), ปูเต๋า ("อู่ตู"), เยฺว่ซี และอี้ ทางเหนือติดชายแดนของมณฑลเลียงจิ๋ว ("เหลียงโจว") เอ๊กจิ๋วมีพิ้นที่ครอบคลุมมณฑลเสฉวนและเมืองฉงชิ่งในปัจจุบัน
ประวัติศาสตร์.
ในช่วงการก่อกบฏของชาวเกี๋ยงครั้งยิ่งใหญ่ครั้งแรก (ค.ศ. 107–118) ในมณฑลเลียงจิ๋ว, ความวุ่นวายได้แพร่ขยายไปยังเมืองฮันต๋งและเมืองปูเต๋า
ใน ค.ศ. 188 เล่าเอี๋ยนได้รับการแต่งตั้งเป็นข้าหลวงแคว้นเอ๊กจิ๋ว หลังจากเล่าเอี๋ยนเสียชีวิตในค.ศ. 194 เอ๊กจิ๋วได้มาเป็นของเล่าเจี้ยงบุตรชายของเล่าเอี๋ยน
ใน ค.ศ. 213 ขุนศึกโจโฉยึดครองเมืองฮันต๋งจากเตียวฬ่อผู้นำลัทธิเต๋าและคุกคามอาณาเขตที่เหลือของเอ๊กจิ๋ว เล่าเจี้ยงขอความช่วยเหลือไปยังขุนศึกเล่าปี่ที่เป็นญาติ แต่เล่าปี่หันกลับมายึดอำนาจเล่าเจี้ยง เข้าครองอาณาเขตส่วนใหญ่ของมณฑลเอ๊กจิ๋ว และก่อตั้งเป็นจ๊กก๊ก เวลาต่อมาในยุทธการที่ฮันต๋ง (ค.ศ. 217–219) เล่าปี่ยึดได้เมืองฮันต๋งจากโจโฉเป็นผลสำเร็จ สามารถรวมอำนาจเหนือมณฑลเอ๊กจิ๋วได้อย่างเบ็ดเสร็จ ใน ค.ศ. 221 เล่าปี่สถาปนาตนเป็นจักรพรรดิ
ทางเสือผ่าน

ทางเสือผ่าน นวนิยายไทยแนวบู๊จากปลายปากกาของ ฉัตรชัย วิเศษสุวรรณภูมิ หรือ พนมเทียน ศิลปินแห่งชาติสาขาวรรณศิลป์ประจำปี พุทธศักราช 2540 ได้เคยถูกนำมาสร้างเป็นภาพยนตร์และละครโทรทัศน์ถึง 2 ครั้ง ครั้งแรกสร้างในรูปแบบภาพยนตร์โดยค่าย สันติสุชาภาพยนตร์ เข้าฉายครั้งแรกเมื่อวันที่ 24 มิถุนายน พ.ศ. 2520 ที่โรงภาพยนตร์เพชรรามาและเพชรเอ็มไพร์ จากการกำกับของ ชุมพร เทพพิทักษ์ อดีตนักแสดงและผู้กำกับภาพยนตร์อาวุโสผู้ล่วงลับ นำแสดงโดยพระเอกชื่อดังของยุคนั้นถึง 3 คนคือนาท ภูวนัย รับบท กาญจน์, กรุง ศรีวิไล รับบท เกรียง และสรพงศ์ ชาตรี รับบท ไกร
และครั้งที่ 2 ได้ถูกนำมาสร้างเป็นละครโทรทัศน์โดย บริษัท ดราเมจิก จำกัด ในเครือบริษัท ป๊าสั่งย่าสอน จำกัด กำกับการแสดงโดย สพัฌ วิไชยเมธา(พลชย เมธา) ร่วมกับ คหบดี กัลย์จาฤก และนำแสดงโดย อ๊อฟ ชนะพล สัตยา, บอม พงศกร โตสุวรรณ, บิว ณัฐพล ไรยวงค์, ฮาน่า ลีวิส, แจมมี่ ปาณิชดา แสงสุวรรณ และ เกรซ บุศรินทร์ วงค์ลีลนนท์ ซึ่งละครเรื่องนี้ออกอากาศทาง ช่อง 7 เอชดี โดยได้มีการบวงสรวงละครเมื่อวันพฤหัสบดีที่ 9 มกราคม พ.ศ. 2563 พร้อมกับเรื่อง สิงห์สั่งป่า และหลังจากนั้น ละครจึงได้นำมาออกอากาศครั้งแรกในวันศุกร์ที่ 15 มกราคม ถึงวันที่ 20 กุมภาพันธ์ 2564 ซึ่งละครมีกระแสตอบรับที่ดีมากตั้งแต่ต้น ส่งผลให้เรตติ้งในตอนจบพุ่งทะยานไปถึง 6.8 และมีเรตติ้งเฉลี่ยสูงสุดในปี 2564 ในบรรดาละครทั้งหมดของช่อง 7 ในปีเดียวกัน
เนื้อเรื่อง.
ฉบับภาพยนตร์ปี พ.ศ. 2520.
เรื่องราวของ ไกร (สรพงศ์ ชาตรี) น้องชายคนเล็กของ กาญจน์ (นาท ภูวนัย) และ เกรียง (กรุง ศรีวิไล) ที่เกิดไปเป็นพยานรู้เห็นการปล้นและฆ่าอย่างโหดเหี้ยมของ เสืออินทร์ เข้า ไกรและเกรียงจึงได้มาแจ้งความกับ กำนันเหิม (ไสล พูนชัย) กำนันประจำตำบลทางเสือร้องทำให้เสืออินทร์ไม่พอใจสั่งฆ่า พ่อก้อง (เชาว์ แคล่วคล่อง) พ่อของสามพี่น้องที่กำลังล้มป่วยและ แก้ว น้องสาวที่กำลังดูแลพ่ออยู่
กาญจน์ ที่กลับมาจากกรุงเทพฯ เกรียง และ ไกร จึงได้ลุกขึ้นสู้กับเสืออินทร์โดยได้รับความช่วยเหลือจาก สารภี (นัยนา ชีวานันท์) ครูสาวคนรักของ เกรียง ซึ่งเป็นลูกสาวของกำนันเหิมและเป็นน้องสาวของ หาญ (ดามพ์ ดัสกร) ศัตรูคู่อาฆาตของสามพี่น้อง และ อังกาบ (ปิยะมาศ โมนยะกุล) คนรักของ ไกร ซึ่งเป็นลูกสาวคนเดียวของ เศรษฐีบุญทอง (เกชา เปลี่ยนวิถี) เศรษฐีประจำตำบล รวมถึง หมวดยิ่งศักดิ์ (ครรชิต ขวัญประชา) นายตำรวจหนุ่มที่ถูกส่งมาสืบข่าวคดีเสืออินทร์พร้อมกับ จ่าแสง (ชุมพร เทพพิทักษ์) ตำรวจคนสนิท 
ในเวลาต่อมาอังกาบเกิดไปล่วงรู้ความลับสำคัญที่ว่า เสืออินทร์ ก็คือหาญนั่นเองโดยที่หาญหรือเสืออินทร์ได้นำทรัพย์สินที่ปล้นมาได้มาขายกับ เศรษฐีบุญทอง พ่อของเธอแต่เกิดการหักหลังกันขึ้นทำให้เสืออินทร์ฆ่าเศรษฐีบุญทองตายพร้อมกับจับตัวอังกาบไป
ขณะเดียวกัน เกตุ (ลักษณ์ อภิชาติ) หนึ่งในลูกน้องของเสืออินทร์ก็ได้แปรพักตร์เข้ามาช่วยสามพี่น้องเพราะเสืออินทร์รวมถึงลูกน้องข่มขืนแล้วฆ่าเมียของเกตุตายเพราะสงสัยว่า เกตุ อาจคอยให้ความช่วยเหลือพวกสามพี่น้องอยู่ จนในที่สุดสามพี่น้องรวมถึงพรรคพวกและตำรวจก็สามารถจัดการเสืออินทร์และ เสือทับ (พิภพ ภู่ภิญโญ) ที่เข้ามาร่วมกับเสืออินทร์ได้สำเร็จ
การเดิมพันของปัสกาล

การเดิมพันของปัสกาล  เป็นข้อคิดเห็นทางปรัชญาอย่างหนึ่งซึ่งเสนอขึ้นครั้งแรกเมื่อคริสต์ศตวรรษที่ 17 โดยแบลซ ปัสกาล (1623-1662) ซึ่งเป็นนักปรัชญา นักคณิตศาสตร์ และนักฟิสิกส์ชาวฝรั่งเศส โดยได้เสนอไว้ว่า การกระทำของมนุษย์เป็นเหมือนกับการเดิมพันชีวิตหลังความตายไว้กับข้อเท็จจริงที่ว่า พระเจ้ามีจริงหรือไม่มี
ปัสกาลให้ความเห็นไว้ว่า บุคคลผู้มีความคิดเป็นเหตุเป็นผล ควรจะใช้ชีวิตเสมือนว่าพระเจ้ามีอยู่จริง และควรจะเชื่อในพระเจ้า หากพระเจ้าไม่มีอยู่จริงบุคคลนั้นจะสูญเสียผลประโยชน์เพียงระดับหนึ่ง (เช่น ความเพลิดเพลินใจ ความหรูหรา บางประการ เป็นต้น) ในขณะที่หากพระเจ้ามีอยู่จริงบุคคลนั้นจะได้ผลประโยชน์อันมหาศาลเหมือนไม่มีที่สิ้นสุด (ชีวิตนิรันดร์ในสวรรค์) และหลีกเลี่ยงการเสียผลประโยชน์อันมหาศาลเหมือนไม่มีที่สิ้นสุด (ชีวิตนิรันดร์ในนรก) ไปพร้อมๆ กัน
การเดิมพันของปัสกาลมีรากฐานมาจากความเชื่อเรื่องพระเจ้าของศาสนาคริสต์ แต่การใช้ข้อคิดเห็นในลักษณะเดียวกันนี้ก็มีปรากฏอยู่ในศาสนาอื่นๆ ด้วยเช่นกัน ต้นฉบับของความคิดนี้ถูกกล่าวไว้ในส่วนที่ 233 ของหนังสือ "เกร็ดความคิด" (Pensees) ซึ่งตีพิมพ์ขึ้นหลังมรณกรรมของปัสกาล นอกจากนี้ยังมีบันทึกอื่นๆ ที่ไม่เคยได้รับการตีพิมพ์ ถูกนำมารวบรวมเป็นศาสตรนิพนธ์เกี่ยวกับการปกป้องความเชื่อของชาวคริสต์อีกด้วย
เค็นจิ มิยาซาวะ

เค็นจิ มิยาซาวะ (; โรมาจิ: "Miyazawa Kenji"; #เปลี่ยนทาง ; 27 สิงหาคม ค.ศ. 1896 – 21 กันยายน ค.ศ. 1933) เป็นนักเขียนวรรณกรรมเด็กและนักกวีชาวญี่ปุ่นจากเมืองฮานามากิ จังหวัดอิวาเตะ ในช่วงปลายยุคไทโชและต้นยุคโชวะ มิยาซาวะยังเป็นที่รู้จักว่าเป็นครูสอนวิชาวิทยาศาสตร์การเกษตร, ผู้รับประทานมังสวิรัติ, นักเล่นเชลโล, พุทธศาสนิกชนผู้เคร่งครัด และนักเคลื่อนไหวทางสังคมแบบอุตมรัฐ
ผลงานสำคัญส่วนหนึ่งของมิยาซาวะ ได้แก่ "รถไฟสายทางช้างเผือก", "คาเซะ โนะ มาตาซาบูโร", "โกซุ อัจฉริยะนักเซลโล่" และ "ทาเนยามากาฮาระ โนะ โยรุ" เค็นจิหันมานับถือพุทธศาสนานิกายนิจิเร็งหลังจากได้อ่านสัทธรรมปุณฑรีกสูตรและเข้าร่วมโคกูชูไกซึ่งเป็นองค์กรของนิกายนิจิเร็ง ความเชื่อทางศาสนาและสังคมของมิยาซาวะสร้างความร้าวฉานระหว่างเขาและครอบครัวที่มั่งคั่งของเขาโดยเฉพาะบิดา แม้ว่าหลังการเสียชีวิตของมิยาซาวะครอบครัวของเขาก็หันมานับถือนิกายนิจิเร็งตามมิยาซาวะในที่สุด เค็นจิก่อตั้งสมาคมเกษตรกรราซุเพื่อพัฒนาคุณภาพชีวิตของชาวนาในจังหวัดอิวาเตะ มิยาซาวะยังเป็นนักพูดภาษาเอสเปรันโตและแปลบทกวีบางส่วนของเขาเป็นภาษาเอสเปรันโต
มิยาซาวะเสียชีวิตด้วยโรคปอดบวมในปี ค.ศ. 1933 เกือบตลอดชีวิตของมิยาซาวะไม่เป็นที่รู้จักในฐานะนักกวี ผลงานของมิยาซาวะมีชื่อเสียงขึ้นมาหลังการเสียชีวิตของเขา และได้รับความนิยมเป็นอย่างมากในช่วงกลางทศวรรษ 1990 ในโอกาสอายุครบรอบหนึ่งร้อยปีของมิยาซาวะ พิพิธภัณฑ์ที่สร้างอุทิศให้ชีวิตและผลงานของมิยาซาวะเปิดตัวในปี ค.ศ. 1982 ในเมืองบ้านเกิดของมิยาซาวะ วรรณกรรมเด็กหลายเรื่องของมิยาซาวะได้รับการดัดแปลงเป็นอนิเมะ โดยเรื่องที่โดดเด่นมากที่สุดคือ "รถไฟสายทางช้างเผือก" ผลงานบทกวีทังกะและบทกวีอิสระอื่น ๆ หลายบทของมิยาซาวะได้รับการแปลเป็นหลายภาษาและยังคงได้รับความนิยมในทุกวันนี้
กิตติยา จิตรภักดี

กิตติยา จิตรภักดี (เกิด 29 ตุลาคม พ.ศ. 2542) ชื่อเล่น ใบหม่อน เป็นนักแสดงและนางแบบชาวไทย อดีตนักแสดงสังกัดช่อง 7HD ปัจจุบันเป็นนักแสดงสังกัดช่อง 8 (อาร์เอส)
ประวัติ.
กิตติยาเกิดที่เขตบางขุนเทียน กรุงเทพมหานครเป็นบุตรสาวของ ฉวีวรรณ พรหมหาญ จบการศึกษาระดับมัธยมศึกษาที่โรงเรียนนวมินทราชินูทิศ สวนกุหลาบวิทยาลัย ปทุมธานี ระดับปริญญาตรีที่คณะนิเทศศาสตร์ มหาวิทยาลัยธุรกิจบัณฑิตย์และ มหาวิทยาลัยกรุงเทพธนบุรี
ชีวิตส่วนตัว กิตติยา แต่งงานกับ แจ็ค เฉลิมพล ทิฆัมพรธีรวงศ์ เมื่อวันที่ 14 กุมภาพันธ์ พ.ศ. 2567 
มีบุตรชายด้วยกัน 1 คน ชื่อ น้องคากิ หรือ ด.ช. กฤตพล ทิฆัมพรธีรวงศ์ เกิดเมื่อวันที่ 28 กรกฎาคม พ.ศ. 2567
การทำงาน.
ในปี 2559 กิตติยาได้เริ่มเข้าวงการบันเทิง จากการชนะเลิศเวทีการประกวดไทยซุปเปอร์โมเดลคอนเทสต์ 2016 พร้อมตำแหน่งสาวมั่นใจเมืองกรุงพร้อมเงินสด 500,000 บาท ต่อกิตติยาได้เซ็นสัญญาเป็นนักแสดงสังกัดช่อง 7 เอชดี และมีผลงานงานละคนเรื่อง "มัจจุราชฝึกหัด" และ "ดวงใจขบถ" เป็นต้นต่อมากิตติยาเป็นนักแสดงรุ่นใหม่และเป็นที่รู้จักกัน
สถานีรถไฟชุมทางหนองบัว

สถานีรถไฟชุมทางหนองบัว เป็นสถานีรถไฟชั้น 3 ตั้งอยู่ที่ตำบลตลิ่งชัน อำเภอเมือง จังหวัดสระบุรี อยู่ห่างจากสถานีรถไฟกรุงเทพเป็นระยะทาง 119 กิโลเมตร
ป่าดำ

ป่าดำ หรือที่เรียกในภาษาเยอรมันว่า ชวาร์ทวัลท์  เป็นเขตภูเขาเตี้ยที่ปกคลุมด้วยป่าขนาดใหญ่ ตั้งอยู่ในรัฐบาเดิน-เวือร์ทเทิมแบร์ค ทางตะวันตกเฉียงใต้ของประเทศเยอรมนี ทางตะวันตกและใต้ของป่าดำมีหุบเขาไรน์กั้นอยู่ จุดสูงสุดของป่าดำคือยอดเขาเฟ็ลท์แบร์ค (Feldberg) ซึ่งมีความสูง 1,493 เมตรเหนือระดับน้ำทะเล ป่าดำมีพื้นที่ใกล้เคียงกับรูปสี่เหลี่ยมผืนผ้า กว้างราว 50 กิโลเมตรและยาว 160 กิโลเมตร
มิมิกูโมะ

"มิมิกูโมะ" เป็นซิงเกิลแรกของกลุ่มไอดอลไทย มิมิกูโมะ ซึ่งเป็นวงย่อย (ยูนิต) ของบีเอ็นเคโฟร์ตีเอต
ข้อมูล.
ซิงเกิลประกอบด้วย 3 เพลง ได้แก่ "Candy", "Myujikkii" และ "Heart Gata Virus (หัวใจไวรัส)" 
ปกและแทร็กนำมีตัวละครการ์ตูนแทนสมาชิกทั้งสาม ออกแบบและวาดโดย วิศุทธิ์ พรนิมิตร 
การแสดงเปิดตัวครั้งแรก ในงาน Nippon Haku 2019 เมื่อวันที่ 1 กันยายน พ.ศ. 2562 
วางจำหน่ายครั้งแรก เมื่อวันที่ 10 ตุลาคม พ.ศ. 2562 
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
คอนคาแคฟเนชันส์ลีก ฤดูกาล 2019–20 ลีกบี

คอนคาแคฟเนชันส์ลีก ฤดูกาล 2019–20 ลีกซี เป็นดิวิชันที่สองของคอนคาแคฟเนชันส์ลีกในฤดูกาล 2019–20 โดยมีทีมที่เข้าร่วมการแข่งขันในดิวิชันนี้ทั้งหมด 16 ชาติ
รูปแบบ.
การจัดอันดับทีมวาง.
แต่ละทีมจะถูกจัดอยู่ในโถตามอันดับของทีมจากผลการจัดอันดับของคอนคาแคฟ ประจำเดือนพฤศจิกายน ค.ศ.2018
กลุ่ม.
โปรแกรมการแข่งขันได้รับการยืนยันโดยคอนคาแคฟเมื่อวันที่ 21 พฤษภาคม ค.ศ. 2019
เวลาต่างๆ คือ EDT/EST เป็นไปตามที่ระบุไว้โดยคอนคาแคฟ (เวลาท้องถิ่น, ถ้าแตกต่างจะอยู่ในวงเล็บ)
อันดับผู้ทำประตู.
มีการทำประตู 131 จากการแข่งขัน 48 เฉลี่ย ต่อนัด
การทำประตู 10 ครั้ง
อับดุลบาซิม อาบู

อับดุลบาซิม อาบู (เกิด 27 สิงหาคม พ.ศ. 2513) เป็นนักการเมืองชาวไทย อดีตสมาชิกสภาผู้แทนราษฎรจังหวัดปัตตานี สังกัดพรรคภูมิใจไทย อดีตนายกองค์การบริหารส่วนตำบลปากล่อ
ประวัติ.
อับดุลบาซิม เกิดเมื่อวันที่ 27 สิงหาคม พ.ศ. 2513 เป็นบุตรนายยา อาบู และนางแมะแย กะจิบือซา ด้านครอบครัวสมรสกับนางสาวมัสตูรา อีบุ๊ และนางสาวซูฮัยณี วาซูกาเล๊าะ มีบุตร-ธิดา 5 คน
สำเร็จการศึกษาระดับปริญญาตรี รัฐประศาสนศาสตรบัณฑิต สาขาการปกครองท้องถิ่น จาก มหาวิทยาลัยราชภัฏยะลา
งานการเมือง.
อับดุลบาซิม เป็นนักการเมืองท้องถิ่นมาก่อน รวมถึงเคยดำรงตำแหน่งเป็นนายกองค์การบริหารส่วนตำบลปากล่อ ตั้งแต่ พ.ศ. 2548 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคภูมิใจไทย โดยเอาชนะมูฮำมัดอารีฟีน จะปะกิยา อดีต สส.พรรคประชาชาติ และอิสมาแอล เบญอิบรอฮีม อดีต สส.พรรคประชาธิปัตย์
สมาชิกสภาผู้แทนราษฎร.
อับดุลบาซิม อาบู ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
สถานีรถไฟชุมทางบ้านไผ่นาบุญ

สถานีรถไฟชุมทางบ้านไผ่นาบุญ  เป็นสถานีรถไฟลำดับที่446 ของการรถไฟแห่งประเทศไทย มีขั้นเป็นสถานีรถไฟชั้น 4 เป็นสถานีรถไฟล่าสุดในสารบบของการรถไฟแห่งประเทศไทย สร้างขึ้นพร้อมกับ การสร้างเส้นทางรถไฟทางคู่ ช่วง ชุมทางคลองสิบเก้า-ชุมทางแก่งคอย และสร้างทาง Chord line ช่วงสถานีรถไฟชุมทางบ้านไผ่นาบุญ-สถานีรถไฟชุมทางหนองบัว เพื่อความอำนวยสะดวกในการเดินทางของรถบรรทุกเชื้อเพลิงไปยังเส้นทางต่าง ๆ ได้รวดเร็วขึ้น
ประวัติ.
สถานีรถไฟชุมทางบ้านไผ่นาบุญ ตั้งอยู่ระหว่างสถานีรถไฟบุใหญ่ - สถานีรถไฟชุมทางแก่งคอย/สถานีรถไฟชุมทางหนองบัว บนหลักกม.ที่ 162 เป็นสถานีที่ถูกสร้างขึ้นใหม่ จากโครงการรถไฟทางคู่ช่วงชุมทางคลองสิบเก้า - ชุมทางแก่งคอย ในแผนยุทธศาสตร์การพัฒนาพื้นที่บริเวณชายฝั่งทะเลตะวันออก ระยะที่ 2 เพื่อรองรับการขยายตัวของท่าเรือแหลมฉบัง ขั้นที่ 2 ซึ่งจากผลการออกแบบรายละเอียดและการศึกษาปริมาณความต้องการด้านการขนส่ง เส้นทางดังกล่าวเมื่อปี 2541 และผลการศึกษาทบทวนโครงการเมื่อปี 2544 การรถไฟแห่งประเทศไทย ได้รับอนุมัติให้ดำเนินโครงการก่อสร้างทางคู่ ตอนฉะเชิงเทรา – ศรีราชา และต่อขยายเข้าสู่แหลมฉบังเป็นลำดับแรก 
เพื่อให้การก่อสร้างทางคู่ในเส้นทางสายชายฝั่งทะเลตะวันออกเป็นไปอย่างต่อเนื่อง จึงมีโครงการที่จะก่อสร้างทางคู่ ช่วงฉะเชิงเทรา – คลองสิบเก้า – แก่งคอย เพื่อขยายขีดความสามารถของเส้นทางขนส่งหลักที่มีความสำคัญในการเชื่อมโยงการขนส่งระบบราง จากภาคเหนือและภาคตะวันออกเฉียงเหนือ ไปยังพื้นที่ชายฝั่งทะเลตะวันออกสู่ท่าเรือแหลมฉบัง ซึ่งสอดคล้องกับนโยบายรัฐบาลในการพัฒนาระบบการขนส่งและโลจิสติกส์ อย่างบูรณาการ รวมทั้งแผนพัฒนาต่างๆ ที่สนับสนุนให้มีการพัฒนาระบบขนส่งระบบราง เพื่อให้เกิดการประหยัดทรัพยากร พลังงานและลดมลพิษ
จุดประสงค์ของการสร้างสถานี คือ ใช้เป็นสถานี chord line แยกเส้นทางขบวนรถสินค้าจากภาคตะวันออก ให้เลี้ยวซ้ายเข้าสถานีหนองบัว หรือขบวนรถสินค้าจากภาคเหนือ ให้เลี้ยวขวาจากสถานีหนองบัวเข้าสถานีไผ่นาบุญ โดยที่ขบวนรถไม่ต้องเสียเวลาเข้าไปทำสับเปลี่ยนที่สถานีชุมทางแก่งคอยเหมือนอดีตอีกต่อไป
ตัวอย่าง ถ้าขบวนรถน้ำมันดิบ หรือ ขบวนรถก๊าซ เช่น ขบวน 635 แหลมฉบัง - บึงพระ หรือ ขบวน 629 มาบตาพุต - บึงพระ หรือ ขบวน 651 บางละมุง - นครสวรรค์ ผ่านสถานีไผ่นาบุญในทิศทางเดียวกับในภาพนี้ ขบวนรถสามารถเลี้ยวซ้ายไปทางสถานีหนองบัว และมุ่งหน้าไปชุมทางบ้านภาชี และผ่าน chord line อีกจุด ขึ้นไปยังปลายทางได้โดยไม่เสียเวลาสับเปลี่ยนกลับทิศทาง
หลังจากการก่อสร้างเสร็จสิ้นจึงได้ทำการเปิดใช้สถานีรถไฟแห่งใหม่ (สถานีรถไฟชุมทางบ้านไผ่นาบุญ) นี้ เมื่อวันที่ 3 กุมภาพันธ์ 2563
ลักษณะ.
เป็นสถานีชุมทางรถไฟซึ่งเป็นจุดเริ่มต้นของทางรถไฟสายชุมทางคลองสิบเก้า-ชุมทางแก่งคอย รวมทั้งยังเป็น 1 ใน 18 สถานีชุมทางรถไฟในประเทศไทย สถานีรถไฟแห่งนี้มีความสำคัญต่อการเดินรถไฟในพื้นที่ภาคกลาง และภาคตะวันออก 
เป็นชุมทางรถไฟที่เป็นสามเหลี่ยมรถไฟ(chord line) โดยชุมทางรถไฟด้านซ้าย ไปยัง สถานีรถไฟชุมทางหนองบัว และชุมทางรถไฟด้านขวา ไปยัง สถานีรถไฟชุมทางแก่งคอยได้ ทำให้การเดินทางขนส่งน้ำมันเชื้อเพลิงหรือปิโตรเลียมจาก มาบตาพุด บางละมุง และ ท่าเรือแหลมฉบัง ไปยังเส้นทางสายเหนือ เช่น บึงพระ นครลำปาง ได้รวดเร็วขึ้นโดยไม่ต้องเปลี่ยนเส้นทางที่สถานีรถไฟชุมทางแก่งคอย
แยกขัตติยานี

แยกขัตติยานี เป็นสี่แยกที่ตัดกันระหว่างถนนสุโขทัยกับถนนพิชัย ในพื้นที่แขวงดุสิต เขตดุสิต กรุงเทพมหานคร 
โดยชื่อ "ขัตติยานี" นั้นมาจากชื่อโรงเรียนสำหรับเด็กหญิงที่เคยตั้งอยู่ในบริเวณนี้ในอดีต ด้วยพระเจ้าบรมวงศ์เธอ พระองค์เจ้าอัพภันตรีปชา พระเจ้าลูกเธอในพระบาทสมเด็จพระจุลจอมเกล้าเจ้าอยู่หัว กับเจ้าจอมมารดาแส ทรงมีความสนพระทัยด้านการศึกษา จึงมีดำริจัดสร้างโรงเรียนสำหรับเด็กหญิงด้วยทุนทรัพย์ส่วนพระองค์เอง เมื่อครั้งทรงเสด็จออกจากวังสวนสุนันทา มาสร้างพระตำหนักใหม่ คือ ตำหนักพระองค์เจ้าอัพภันตรีปชาและพระองค์เจ้าทิพยาลังการ และจัดตั้งเป็นโรงเรียนชื่อว่า "โรงเรียนอัพภันตรีผดุง" ต่อมาพระองค์ได้ทรงสละพระตำหนักโดยยกให้เป็นสถานศึกษาอย่างเต็มตัว โดยยกให้อยู่ในความดูแลของกระทรวงธรรมการ และเปลี่ยนชื่อใหม่เป็น "โรงเรียนขัตติยานีผดุง" อันมีความหมายว่า "โรงเรียนที่ขัตติยานีเป็นผู้ดูแลรักษา" โรงเรียนแห่งนี้ได้ปิดกิจการลง ภายหลังการสิ้นพระชนม์ของพระองค์เมื่อวันที่ 18 กุมภาพันธ์ พ.ศ. 2477 สิริพระชนมายุได้ 45 พรรษา 
กรุงเทพมหานครจึงได้นำคำว่า "ขัตติยานี" มาใช้เป็นชื่ออย่างเป็นทางการของสี่แยกดังกล่าว เพื่อให้อนุชนรุ่นหลังได้น้อมรำลึกถึง
และเนื่องด้วยแยกขัตติยานี ตั้งอยู่ใกล้กับสถานที่สำคัญทางการเมือง คือ อาคารรัฐสภา (เดิม) บนฝั่งถนนอู่ทองใน ทำให้ได้เป็นสถานที่ ๆ ใช้สำหรับการชุมนุมทางการเมืองหลายครั้ง โดยเฉพาะช่วง พ.ศ. 2556–57 และก่อนหน้านั้นในปี พ.ศ. 2555 เช่นเดียวกับแยกการเรือนที่อยู่ใกล้เคียง
แยกการเรือน

แยกการเรือน เป็นสี่แยกแห่งหนึ่งที่เป็นทางตัดกันของถนนราชวิถี และถนนนครราชสีมา ในพื้นที่แขวงดุสิต เขตดุสิต กรุงเทพมหานคร 
โดยชื่อ "การเรือน" นั้นมาจากชื่อของโรงเรียนการเรือนพระนคร โรงเรียนสำหรับฝึกหัดสตรีให้มีความเป็นแม่บ้าน แม่เรือน ที่ดำริจัดตั้งโดย เจ้าพระยาธรรมศักดิ์มนตรี (สนั่น เทพหัสดิน ณ อยุธยา) ที่ตั้งอยู่ในบริเวณนี้ ซึ่งต่อมาได้กลายมาเป็นวิทยาลัยครูสวนดุสิต, มหาวิทยาลัยราชภัฏสวนดุสิต และมหาวิทยาลัยสวนดุสิต ในปัจจุบัน
และเพื่อเป็นการรำลึกถึงประวัติศาสตร์ และสถานที่สำคัญในอดีต กรุงเทพมหานครจึงได้นำชื่อโรงเรียนการเรือนพระนคร มาตั้งเป็นชื่อของสี่แยกแห่งนี้อย่างเป็นทางการ
ด้วยความที่เป็นสี่แยกที่อยู่ใกล้กับสถานที่สำคัญทางการเมือง คือ อาคารรัฐสภา (เดิม) ทำให้แยกการเรือนได้กลายเป็นสถานที่ชุมนุมทางการเมืองหลายต่อหลายครั้ง โดยเฉพาะในช่วงปี พ.ศ. 2555 และ พ.ศ. 2556–57 เป็นต้น
เจ้าชายโคลทวิชแห่งโฮเอินโลเออ-ชิลลิงส์เฟือสท์

เจ้าชายโคลทวิช คาร์ล วิคทอร์ เจ้าฟ้าแห่งโฮเอินโลเออ-ชิลลิงส์เฟือสท์ เจ้าชายแห่งราทิบอร์และแห่งคอร์ไว  เป็นเจ้าชายเยอรมันจากราชรัฐโฮเอินโลเออและเป็นรัฐบุรุษเยอรมัน ดำรงตำแหน่งนายกรัฐมนตรีจักรวรรดิเยอรมันและมุขมนตรีปรัสเซียระหว่างปี ค.ศ. 1894 ถึง 1900 โดยก่อนหน้าที่จะทรงเป็นนายกรัฐมนตรี ทรงเคยดำรงตำแหน่งมุขมนตรีบาวาเรีย (1866–1870), เอกอัครราชทูตประจำกรุงปารีส (1873–1880), เสนาบดีต่างประเทศปรัสเซีย (1880) และผู้กำกับราชการจักรวรรดิประจำอาลซัส-ลอแรน (1885–1894) ทรงได้รับการยอมรับนับถือเป็นหนึ่งในนักการเมืองหัวก้าวหน้าคนสำคัญที่สุดของเยอรมนีในยุคนั้น
เจ้าชายโคลทวิชประสูติที่โรเทินบวร์คอันแดร์ฟุลดาในรัฐเฮ็สเซินของสมาพันธรัฐเยอรมัน ในราชตระกูลโฮเอินโลเออ เจ้าชายฟรันทซ์ โยเซฟ พระบิดาทรงเป็นคาทอลิก ในขณะที่เจ้าหญิงค็อนชตันเซอแห่งโฮเอินโลเออ-ลังเงินบวร์ค พระมารดา เป็นลูเทอแรน เจ้าชายโคลทวิชเคยคิดจะเข้ารับราชการทหารในกองทัพอังกฤษโดยการสนับสนุนของเจ้าหญิงเฟโอดอราแห่งโฮเอินโลเออ-ลังเงินบวร์ค ผู้เป็นป้าและเป็นลูกพี่ลูกน้องกับสมเด็จพระราชินีนาถวิกตอเรีย แต่แล้วก็ทรงเปลี่ยนใจเข้ารับราชการในฝ่ายการทูตของปรัสเซียแทนในปี 1843 เส้นทางชีวิตข้าราชการในช่วงแรกนี้ไม่ได้รับการสนับสนุนจากพระเจ้าฟรีดริช วิลเฮ็ล์มที่ 4 เท่าที่ควร 
ในช่วงปี ค.ศ. 1850–1866 โคลทวิชพยายามสร้างสัมพันธภาพกับรัฐบาลบาวาเรียมาตลอด ในที่สุดเขาก็มีเส้นสายแข็งแกร่งในเบอร์ลินกับมิวนิกและเป็นที่ยอมรับของรัฐบาลบาวาเรีย ต่อมาหลังสงครามออสเตรีย-ปรัสเซียในปี ค.ศ. 1866 มุขมนตรีปรัสเซีย อ็อทโท ฟ็อน บิสมาร์ค เริ่มเข้ามาสนับสนุนเขาอย่างลับ ๆ ทั้งในด้านการเงินและการเมือง ในปลายปีเดียวกันนั้น โคลทวิชได้รับตำแหน่งเสนาบดีราชสำนักและกิจการต่างประเทศ ควบตำแหน่งมุขมนตรีบาวาเรีย และต่อมาในปี ค.ศ. 1873 เขาถูกเลือกโดยบิสมาร์คไปเป็นทูตเยอรมันประจำกรุงปารีสเป็นเวลาเจ็ดปี จนกระทั่งเมื่อเสนาบดีต่างประเทศ แบร์นฮาร์ท แอนสท์ ฟ็อน บือโล ถึงแก่อนิจกรรมในปี ค.ศ. 1879 เขาถูกเรียกตัวกลับกรุงเบอร์ลินเพื่อมาดูแลการต่างประเทศชั่วคราวและยังปฏิบัติหน้าที่แทนบิสมาร์คที่ระหว่างที่ลางานจากอาการป่วย
เล่ายอย

เล่ายอย (ค.ศ. 224-264) มีชื่อในภาษาจีนกลางว่า หลิว เสฺวียน  ชื่อรอง เหวินเหิง  เป็นเจ้าชายของรัฐจ๊กก๊กในยุคสามก๊กของจีน เป็นพระโอรสองค์โตของเล่าเสี้ยนจักรพรรดิลำดับที่ 2 และลำดับสุดท้ายของจ๊กก๊ก 
พระประวัติ.
เล่ายอยเป็นพระโอรสองค์โตของเล่าเสี้ยนจักรพรรดิลำดับที่ 2 ของรัฐจ๊กก๊กในยุคสามก๊ก พระมารดาของเล่ายอยคือพระสนมหวางกุ้ยเหริน (王貴人) อดีตนางกำนัลของเตียวซีหรือจิ้งไอฮองเฮา พระมเหสีองค์แรกของพระเจ้าเล่าเสี้ยน ภายหลังหวางกุ้ยเหรินได้มาเป็นหนึ่งในพระสนมของเล่าเสี้ยน 
ในปี ค.ศ. 238 เล่ายอยได้ขึ้นเป็นรัชทายาท 
หลังการล่มสลายของจ๊กก๊กให้กับวุยก๊กที่เป็นรัฐอริในปี ค.ศ. 263 เล่ายอยและพระอนุชาที่ยังรอดชีวิตได้กลับไปนครหลวงเซงโต๋ 
ในปี ค.ศ. 264 เล่ายอยถูกปลงพระชนม์ในเซงโต๋โดยทหารกบฏระหว่างการก่อกบฏของจงโฮย
สุรบดินทร์ สมบัติเจริญ

สุรบดินทร์ สมบัติเจริญ ชื่อเล่น ร็อคกี้ เกิดเมื่อวันที่ 9 ตุลาคม พ.ศ. 2525 เป็นนักจัดรายการวิทยุและนักแสดงชาวไทยเกิดที่กรุงเทพมหานครมีชื่อเสียงจากละครเรื่อง นายร้อยสอยดาว และ รักได้ไหม...ถ้าหัวใจไม่เพี้ยน ออกอากาศทางสถานีโทรทัศน์สีกองทัพบกช่อง 7
ประวัติ.
สุรบดินทร์ สมบัติเจริญ ชื่อเล่น ร๊อคกี้ เกิดเมื่อวันที่ 9 ตุลาคม พ.ศ. 2525 เป็นนักจัดรายการวิทยุและนักแสดงชาวไทยเกิดที่กรุงเทพมหานครเป็นบุตรของนายสุรชัย สมบัติเจริญและ นางอัฐพรพิมพ์ สมบัติเจริญ มีพี่น้องร่วมกัน 4 คน คือ สิตาภา สมบัติเจริญ (แพตตี้), ชินาภา สมบัติเจริญ (พีช) และ กมลชนก สมบัติเจริญ (ดิ๊ง) และเป็นหลานชายของสุรพล สมบัติเจริญ
เริ่มเข้าสู่วงการบันเทิงสุรบดินทร์เคยเป็นนักจัดรายการวิทยุและเป็นศิลปินมีผลงานที่เคยสร้างชื่อเสียงหลายๆอย่างในการก้าวสู่การเป็นนักแสดงในสังกัดสถานีโทรทัศน์สีกองทัพบกช่อง 7 เช่น ผลงานละครเรื่อง ลูกหนี้ทีเด็ด, ฟ้า หิน ดิน ทราย, พลิกดินสู่ดาว, นายตำรวจตรวจหัวใจ, คาดเชือก เป็นต้นต่อมาเขามีผลงานละครอีกมากมากมาย
ซีแซด 75

<ns>0</ns>
 <revision>
 <parentid>11911699</parentid>
 <timestamp>2025-05-30T01:25:52Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 1 sources and tagging 0 as dead.) #IABot (v2.0.9.5</comment>
 <origin>12338230</origin>
 <model>wikitext</model>
 <format>text/x-wiki</format>
ซีแซด 75  เป็นปืนพกกึ่งอัตโนมัติที่ผลิตจากประเทศเช็กเกีย เริ่มผลิตในปี ค.ศ. 1975 จัดเป็นปืนขนาดกระสุน 9 มิลลิเมตรต้นแบบ หรือที่เรียกว่า วันเดอร์ไนท์ (Wonder Nine) ถือเป็นปืนพกที่นิยมทั่วไปมากที่สุดในโลก ทั้งมีการนำไปผลิตลอกเลียนแบบในหลายๆ ประเทศ ซีแซด 75 รวบรวมจุดเด่นของปืนสามแบบสามยี่ห้อ คือ ซองกระสุนสองแถวลูกดกเช่นกับ บราวนิง ไฮ-พาวเวอร์ โครงปืนกับระบบขัดกลอนเช่นกับ ซิก ซาวเออร์ พี 210 และใช้ไกดับเบิล/ซิงเกิล เช่นเดียวกับวอลเธอร์ P38
ช่วงคริสต์ทศวรรษ 1980 ผู้ผลิตส่วนใหญ่เปลี่ยนวัสดุการผลิตจากเหล็กเป็นอะลูมิเนียมอัลลอยด์ ในขณะที่ซีแซดก็ยังคงผลิตปืนโดยใช้วัสดุเหล็กจนกระทั่งในคริสต์ทศวรรษที่ 2000 ซีแซดจึงหันมาผลิตปืนพกด้วยวัสดุอะลูมิเนียมอัลลอยด์ ในรุ่น ซีแซด 75 พี 01 และในปี ค.ศ. 2003 ซีแซด 75 ได้รับการรับรองเป็นปืนมาตฐานของนาโต้
รุ่น.
ปืนพกชนิดนี้มีหลายรุ่น ดังต่อไปนี้
สมเด็จพระราชาธิบดีไซเปรียน เบกูซูลู คาโซโลมอน

สมเด็จพระราชาธิบดีไซเปรียน เบกูซูลู คาโซโลมอน  เสด็จพระราชสมภพเมื่อวันที่ 4 สิงหาคม 2467 เป็นพระราชโอรสใน สมเด็จพระราชาธิบดีโซโลมอน คาดีนูซูลู โดยทรงเป็น สมเด็จพระราชาธิบดีแห่งซูลู เมื่อปี 2491 ขณะมีพระชนมายุ 24 พรรษา ต่อจากสมเด็จพระบรมราชชนกนาถ ที่เสด็จสวรรคตลง
ในรัชสมัยของ สมเด็จพระราชาธิบดีไซเปรียน เบกูซูลู คาโซโลมอน เกิดการจลาจล โดยมีพระราชปิตุลา (ลุงฝ่ายแม่) ของพระองค์เป็นผู้ช่วยเรื่องราชการแผ่นดิน สมเด็จพระราชาธิบดีไซเปรียน เบกูซูลู คาโซโลมอน เสด็จสวรรคตลงเมื่อวันที่ 17 กันยายน 2511 ขณะมีพระชนมพรรษา 44 พรรษา พระราชโอรสคือ สมเด็จพระราชาธิบดีกูดวิลล์ ซเวเลตินี กาเบกูซูลู สืบพระราชบัลลังก์
แคลเซียมออกซาเลต

แคลเซียมออกซาเลต  เป็นเกลือแคลเซียมของออกซาเลต ลักษณะเป็นของแข็งสีขาว ไม่มีกลิ่น มีมวลโมเลกุล 146.16 g/mol แคลเซียมออกซาเลตมีสูตรเคมีคือ CaC2O4·(H2O)x โดย x เป็นได้ตั้งแต่ 1-3 หรือพบได้ 3 แบบ แบบมอโนไฮเดรตพบในแร่วีเวลไลต์ แบบไดไฮเดรตพบในแร่เวดเดลไลต์ และแบบไตรไฮเดรตพบในแร่เคาไซต์
แคลเซียมออกซาเลตที่พบในพืชเรียกว่าราไฟด์ (raphide) เป็นผลึกรูปเข็ม รูปดาวหรือปริซึม ผลึกเหล่านี้พบในเซลล์แปลกปลอม (idioblast) ซึ่งเป็นเซลล์ที่ทำหน้าที่สะลมแร่ธาตุและรงควัตถุต่าง ๆ หากสัมผัสแคลเซียมออกซาเลตก่อให้เกิดการระคายเคือง และหากทานเข้าไปจะทำให้เกิดอาการบวมและกลืนลำบาก ตัวอย่างของไม้ประดับที่มีแคลเซียมออกซาเลต ได้แก่ สาวน้อยประแป้ง บอน กระดาด เงินไหลมา เต่าร้าง และโคมญี่ปุ่น
เนื่องจากแคลเซียมออกซาเลตไม่ละลายน้ำ จึงทำให้การทานอาหารที่มีแคลเซียมออกซาเลตเป็นเวลานานอาจก่อให้เกิดโรคนิ่วไตได้ ผักที่มีแคลเซียมออกซาเลตสูง ได้แก่ ปวยเล้ง กระเจี๊ยบ ผักปลัง กระเฉด และชะมวง
กุตุบมีนาร์

กุตุบมีนาร์, กุตับมีนาร์ หรือ กุตบ์มีนาร์ เป็นหออะษานที่ตั้งอยู่ในหมู่โบราณสถานกุตุบ แหล่งมรดกโลกของยูเนสโก ตั้งอยู่ในเขตเมหราวลี ในเดลี ประเทศอินเดีย กุตุบมีนาร์มีความสูง 73 เมตร หรือเทียบเท่าอาคารสูง 5 ชั้น โดยมีฐานบนดินเส้นผ่านศูนย์กลาง 14.3 เมตร และ บนยอดสุดเส้นผ่าศูนย์กลาง 2.7 เมตร ประกอบด้วยบันไดวน 379 ขั้น
สถาปัตยกรรม.
รูปแบบของหอคอยนั้นลอกแบบมาจากหออะษานแห่งญาม ในประเทศอัฟกานิสถาน ผสมผสานเข้ากับศิลปะท้องถิ่นโดยการเพิ่มระฆังบนพวงมาลัยและขอบทรงดอกบัวเข้าไปในงานแกะสลัก จารึกจำนวนมากในภาษาพาร์โส-อารบิก และอักษรนครีในแต่ละส่วนของหอคอยนั้นแสดงให้เห็นถึงประวัติการก่อสร้างและการบูรณะ หออะษานและหอคอยหลายแห่งสร้างขึ้นโดยได้รับแรงบันดาลใจจากกุตุบมีนาร์ เช่น จันทมีนาร์ และ มินิกุตุบมีนาร์
ยุทโธปกรณ์

ยุทโธปกรณ์ (matériel "มะเทียเรียล" มากกว่าปกติในภาษาอังกฤษแบบอเมริกัน นอกจากนี้ ยังระบุว่าเป็นตัวสะกดเฉพาะในพจนานุกรมสหราชอาณาจักรบางแห่ง ทั้งสองออกเสียง , จาก) หมายถึง วัสดุ, อุปกรณ์ และอาวุธในการบริหารห่วงโซ่อุปทานของทหาร รวมถึงวัสดุและอุปกรณ์โดยทั่วไปในบริบทของห่วงโซ่อุปทานเชิงพาณิชย์เท่านั้น
ในบริบททางทหาร คำว่า "มะเทียเรียล" หมายถึงความต้องการเฉพาะอาวุธยุทธสัมภาระ (ไม่รวมกำลังคน) ของกองกำลังที่จะทำภารกิจเฉพาะให้สำเร็จ หรือความหมายทั่วไปของความต้องการอาวุธยุทธสัมภาระ (ไม่รวมกำลังคน) ของกองทัพที่ทำงาน
การจัดการวัสดุประกอบด้วยการดำเนินการต่อเนื่องที่เกี่ยวข้องกับการวางแผน, การจัดระเบียบ, กำกับ, ประสานงาน, ควบคุม และประเมินการใช้ทรัพยากรเพื่อให้การสนับสนุนกองกำลังทหารมีประสิทธิภาพและประหยัด ซึ่งรวมถึงการจัดเตรียม, การลงรายการ, การกำหนดความต้องการ, การได้มา, การแบ่งสรรปันส่วน, การบำรุงรักษา และการกำจัด โดยคำว่า "การจัดการวัสดุ", "การควบคุมวัสดุ", "การควบคุมรายการสิ่งของ", "การจัดการรายการสิ่งของ" และ "การจัดการอุปทาน" มีความหมายเหมือนกัน
อาวุธยุทธสัมภาระทางทหารมักจะถูกส่งไปและใช้ในสภาพอากาศที่รุนแรงโดยไม่มีคลังเก็บของควบคุมหรืออุปกรณ์ขนถ่ายคงที่ การบรรจุและการติดฉลากมักจะต้องเป็นไปตามข้อกำหนดทางเทคนิคที่เข้มงวด เพื่อช่วยให้มั่นใจว่ามีการจัดส่งที่เหมาะสมและการใช้งานในที่สุด
ส่วนวัสดุในบริบทการจัดจำหน่ายเชิงพาณิชย์หมายถึงผลิตภัณฑ์ของธุรกิจ ซึ่งเกี่ยวข้องดังกล่าวในการดำเนินธุรกิจของตัวเองอย่างเด่นชัด
เซ็นทรัล รีเทล คอร์ปอเรชั่น

บริษัท เซ็นทรัล รีเทล คอร์ปอเรชั่น จำกัด (มหาชน) (ย่อ: CRC) เป็นบริษัทธุรกิจค้าปลีกในประเทศไทย ประเทศเวียดนาม และประเทศอิตาลี ภายใต้กลุ่มเซ็นทรัล โดยเป็นบริษัทที่ก่อตั้งขึ้นเพื่อปรับโครงสร้างการบริหาร และจัดการบริหารภายในเพื่อรองรับการเข้าตลาดทุนใน พ.ศ. 2563 อันมีผลให้ห้างสรรพสินค้าเซ็นทรัลสิ้นสุดความเป็นธุรกิจครอบครัว และยังทำให้ห้างสรรพสินค้าโรบินสัน สิ้นสุดการเป็นบริษัทมหาชน ปัจจุบัน คุณ สุทธิสาร จิราธิวัฒน์ เป็นประธานเจ้าหน้าที่บริหาร
ประวัติ.
บริษัท เซ็นทรัลเทรดดิ้ง หรือชื่อการค้า ห้างเซ็นทรัล ก่อตั้งในปี พ.ศ. 2490 โดย เตียง จิราธิวัฒน์ (นี่เตียง แซ่เจ็ง) และ สัมฤทธิ์ จิราธิวัฒน์ (ฮกเส่ง แซ่เจ็ง) บุตรชายคนโต เป็นร้านค้าตึกแถวครึ่งตึกครึ่งไม้ 2 ชั้นขนาด 1 คูหา ปากตรอกกัปตันบุช ย่านสี่พระยา จำหน่ายหนังสือ รวมทั้ง เสื้อผ้าสำเร็จรูป รองเท้า และ เครื่องสำอาง ทั้งสินค้าในประเทศและสินค้านำเข้าจากต่างประเทศเป็นหลัก โดยเซ็นทรัล เป็นกิจการใหม่ ที่สานต่อจากกิจการร้านชำ เข่งเซ่งหลี ย่านบางขุนเทียน ของเตียง
จากนั้นใน พ.ศ. 2499 เตียง ได้ร่วมทุนกับบุตรชายทั้งสามคน อันได้แก่ สัมฤทธิ์, วันชัย และ สุทธิพร เปิดทำการห้างสรรพสินค้าเต็มรูปแบบที่ย่านวังบูรพา อันเป็นจุดเริ่มต้นของการขยายสาขาอย่างรวดเร็ว ห้างเซ็นทรัลจึงได้จัดตั้ง เซ็นทรัล รีเทล คอร์ปอเรชั่น ขึ้นใน พ.ศ. 2533 เพื่อเป็นบริษัทสำหรับดูแลภาพรวมในกลุ่มธุรกิจค้าปลีกและเปิดให้บริการห้างสรรพสินค้าเซน (ปัจจุบันคือห้างสรรพสินค้าเซ็นทรัล แอท เซ็นทรัลเวิลด์) ต่อมาใน พ.ศ. 2538 บริษัทฯได้เข้าซื้อหุ้นส่วนใหญ่ในห้างสรรพสินค้าโรบินสัน และในปีต่อมาได้เปิด ท็อปส์ ซูเปอร์มาร์เก็ตแห่งแรก และออฟฟิศดีโป ประเดิมสาขาในอาคารสำนักงาน เช่น สาขายูไนเต็ดเซ็นเตอร์ สีลม และในปี พ.ศ. 2540 ได้เปิดร้านขายสินค้าเฉพาะทางได้แก่ เพาเวอร์บาย และซูเปอร์สปอร์ต ในปี พ.ศ. 2544 ได้เปิดร้านขายเครื่องเขียน ได้แก่ บีทูเอส สาขาแรกในห้างฯย่านบางนา กทม. คือ เซ็นทรัลพลาซา บางนา ต่อมาใน ปี พ.ศ. 2545 บีทูเอสเปิดสาขาในห้างฯต่างจังหวัดแห่งที่ 2 คือ สาขาโรบินสัน ศรีราชา นอกจากนี้ยังได้มีการเปิด ไทวัสดุแห่งแรกและเปิดโรบินสัน ไลฟ์สไตล์ เซ็นเตอร์ในปี พ.ศ. 2553 บริษัทฯได้เข้าซื้อกิจการรีนาเชนเต ในประเทศอิตาลีในปี พ.ศ. 2554 และได้เข้าร่วมลงทุนใน แฟมิลี่มาร์ท ในประเทศไทยในปีถัดมา
ต่อมาใน พ.ศ. 2558 ได้มีการเข้าร่วมลงทุนในกิจการเหงียนคิม และลานชี มาร์ทในประเทศเวียดนาม ซึ่งในปีเดียวกันภายใต้การบริหารของทายาทจิราธิวัฒน์รุ่นที่สามอย่าง ทศ จิราธิวัฒน์ ได้มีการจัดระเบียบและจัดกลุ่มธุรกิจภายในบริษัทใหม่ทั้งหมด ส่งผลให้ทางกลุ่มลดความสำคัญของ เซ็นทรัล รีเทล ลง เหลือเพียงบริษัทโฮลดิ้งในการถือหุ้นโรบินสันเท่านั้น อย่างไรก็ตามด้วยสภาวะทางเศรษฐกิจที่เปลี่ยนไป ประกอบกับการสร้างความน่าเชื่อถือในตลาดทุนระดับนานาชาติ กลุ่มเซ็นทรัล ได้ตัดสินใจปรับโครงสร้างใหม่อีกครั้ง โดยฟื้นฟูสภาพของ เซ็นทรัล รีเทล กลับมาใหม่และรวมกลุ่มธุรกิจหลักที่ยังไม่ได้เข้าตลาดหลักทรัพย์ให้อยู่ภายใต้การดูแลของ เซ็นทรัล รีเทล ใน พ.ศ. 2562 ที่ประชุมวิสามัญมีมติอนุมัติการแปรสภาพบริษัทฯ เป็นบริษัทมหาชนจำกัด และเริ่มแผนเข้าสู่ตลาดหลักทรัพย์จากการประกาศซื้อหุ้นของห้างสรรพสินค้าโรบินสัน (ROBINS) ทั้งหมด และรวมผู้ถือหุ้นของทั้งสองบริษัทเข้าเป็นบริษัทเดียวกัน 
หุ้น CRC เข้าซื้อขายในตลาดหลักทรัพย์เมื่อวันที่ 20 กุมภาพันธ์ พ.ศ. 2563 
หน่วยธุรกิจ.
ภายหลังการปรับโครงสร้างใน พ.ศ. 2562 เซ็นทรัล รีเทล คอร์ปอเรชั่น ประกอบธุรกิจโดยการถือหุ้นในกิจการอื่นกว่า 130 บริษัท และแบ่งประเภทการประกอบธุรกิจออกเป็น 5 ด้าน ดังต่อไปนี้
คงกฤษ ฉัตรมาลีรัตน์

คงกฤษ ฉัตรมาลีรัตน์ (เกิด 7 พฤษภาคม พ.ศ. 2516) ชื่อเล่น เอ เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดระนอง สังกัดพรรคภูมิใจไทย และนายกสมาคมกีฬาจังหวัดระนอง อดีตนายกองค์การบริหารส่วนจังหวัดระนอง
ประวัติ.
คงกฤษ เกิดเมื่อวันที่ 7 พฤษภาคม พ.ศ. 2516 เป็นบุตรนายบดินทร์ ฉัตรมาลีรัตน์ อดีตนายกองค์การบริหารส่วนจังหวัดระนอง และนางพนอจิต บังศรี ด้านครอบครัวสมรสและหย่าแล้ว มีบุตรและธิดาด้วยกัน 4 คน
สำเร็จการศึกษาศิลปศาสตรบัณฑิต (การบริหารทั่วไป) จากมหาวิทยาลัยเกริก และรัฐประศาสนศาสตรมหาบัณฑิต จากมหาวิทยาลัยเกริก
การทำงาน.
คงกฤษเคยดำรงตำแหน่งเป็นนายกสมาคมกีฬาจังหวัดระนอง และที่ปรึกษาบริษัท อุตสาหกรรมแชมป์ จำกัด
งานการเมือง.
คงกฤษ เข้าสู่เส้นทางการเมืองโดยเริ่มจากการเมืองท้องถิ่น ด้วยการเป็นนายกองค์การบริหารส่วนจังหวัดระนอง ในปี 2555 - 2561
ต่อมาได้เข้าสู่การเมืองระดับชาติ โดยลงสมัครเป็นสมาชิกสภาผู้แทนราษฎรจังหวัดระนอง เขต 1 โดยในช่วงแรกตัดสินใจลงสมัครในนามพรรคประชาธิปัตย์ ทว่าพรรคเปลี่ยนใจ หันมาสนับสนุนผู้สมัครเดิมของพรรค คงกฤษจึงลงสมัครในนามพรรคภูมิใจไทยแทน โดยได้รับคะแนน 36,361 คะแนน ชนะ วิรัช ร่มเย็น อดีต สส. 8 สมัยจากพรรคประชาธิปัตย์ ที่ได้คะแนนไปเพียง 17,606 คะแนน
สมาชิกสภาผู้แทนราษฎร.
คงกฤษ ฉัตรมาลีรัตน์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ส่วนแผ่ประสาทหู

ส่วนแผ่ประสาทหู
เป็นโครงสร้างสมองภายในวิถีประสาท ventral cochlear pathway ซึ่งเป็นส่วนของระบบการได้ยิน 
ส่วนแผ่ประสาทหูเริ่มที่นิวเคลียสประสาท medial geniculate nucleus และดำเนินไปยุติที่เปลือกสมองส่วนการได้ยินปฐมภูมิ (primary auditory cortex) คือ transverse temporal gyri
รอยโรคที่ส่วนแผ่ประสาทหูอาจเป็นเหตุของหูหนวกเหตุสมอง (cortical deafness)
เชิงอรรถและอ้างอิง.
<templatestyles src="Reflist/styles.css" />
คาวาซากิ คิ-61

คาวาซากิ คิ-61 ฮิเอน  ชื่อเล่น โทนี่ เป็นเครื่องบินขับไล่ญี่ปุ่น ใช้โดยกองการบินทหารบกมหาจักรวรรดิญี่ปุ่น ซึ่งนักบินฝ่ายสัมพันธมิตรเชื่อว่าคิ-61 เหมือนเม็สเซอร์ชมิท เบเอ็ฟ 109 กับภายหลังเหมือนมัคชี ซี.202
ประจำการ.
หลังสงคราม
จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดนครสวรรค์ กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 6 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขต 1.
เขตการเลือกตั้งที่ 1 ประกอบด้วยอำเภอเมืองนครสวรรค์ [เฉพาะตําบลนครสวรรค์ตก (ในเขตเทศบาลนครนครสวรรค์) ตําบลนครสวรรค์ออก (ในเขตเทศบาลนครนครสวรรค์) ตําบลแควใหญ่ (ในเขตเทศบาลนครนครสวรรค์) ตําบลปากน้ำโพ ตําบลวัดไทร ตําบลบางม่วง ตําบลบ้านมะเกลือ ตําบลบ้านแก่ง ตําบลหนองกรด ตําบลหนองกระโดน และตําบลบึงเสนาท] อำเภอเก้าเลี้ยว (เฉพาะตําบลมหาโพธิ) และอำเภอลาดยาว (เฉพาะตําบลหนองยาว)
เขต 2.
เขตการเลือกตั้งที่ 2 ประกอบด้วยอําเภอเมืองนครสวรรค์ [ยกเว้นตําบลนครสวรรค์ตก (ในเขตเทศบาลนครนครสวรรค์) ตําบลนครสวรรค์ออก (ในเขตเทศบาลนครนครสวรรค์) ตําบลแควใหญ่ (ในเขตเทศบาลนครนครสวรรค์) ตําบลปากน้ำโพ ตําบลวัดไทร ตําบลบางม่วง ตําบลบ้านมะเกลือ ตําบลบ้านแก่ง ตําบลหนองกรด ตําบลหนองกระโดน และตําบลบึงเสนาท] อำเภอพยุหะคีรี อำเภอโกรกพระ และอำเภอชุมแสง (เฉพาะตําบลทับกฤชใต้)
เขต 3.
เขตการเลือกตั้งที่ 3 ประกอบด้วย อำเภอบรรพตพิสัย อําเภอชุมแสง (ยกเว้นตําบลทับกฤชใต้) และอําเภอเก้าเลี้ยว (ยกเว้นตําบลมหาโพธิ)
เขต 4.
เขตการเลือกตั้งที่ 4 ประกอบด้วย อำเภอหนองบัว อำเภอไพศาลี (ยกเว้นตําบลตะคร้อ ตําบลสําโรงชัย และตําบลโพธิ์ประสาท) และอำเภอท่าตะโก
เขต 5.
เขตการเลือกตั้งที่ 5 ประกอบด้วย อำเภอตาคลี อำเภอตากฟ้า และอำเภอไพศาลี (เฉพาะตำบลตำบลตะคร้อ ตำบลสำโรงชัย และตำบลโพธิ์ประสาท)
เขต 6.
เขตการเลือกตั้งที่ 6 ประกอบด้วย อําเภอลาดยาว (ยกเว้นตําบลหนองยาว) อำเภอแม่วงก์ อำเภอแม่เปิน และอำเภอชุมตาบง
มิตซูบิชิ คิ-21

มิตซูบิชิ คิ-21  เป็นเครื่องบินทิ้งระเบิดหนักของญี่ปุ่นในระหว่างสงครามโลกครั้งที่สอง ใช้โดยกองทัพอากาศทหารบกจักรวรรดิญี่ปุ่นและกองทัพอากาศไทย
เอฟโร แลนด์แคสเตอร์

แอฟโร แลงคัสเตอร์  เป็นเครื่องบินทิ้งระเบิดหนักสี่เครื่องยนต์ของสหราชอาณาจักรในระหว่างสงครามโลกครั้งที่สอง ออกแบบและผลิตโดยเอฟโร ใช้โดยกองทัพอากาศสหราชอาณาจักร